kardosdrur/scandi-wiki huggingface dataset:
George Cayley

George Cayley (født 27. december 1773, død 15. december 1857) var en engelsk ingeniør og opfinder. Han blev betragtet som pionér inden for aerodynamikken. Han var den første, der i sin forskning benyttede en model af et fly, og han konstruerede i 1853 det første svævefly. Med Cayleys kusk om bord formåede det at flyve ca. 450 meter hen over en dalsænkning.

Galleri

Eksterne henvisninger 

Ingeniører fra Storbritannien
Opfindere fra Storbritannien
Briter i 1700-tallet
Briter i 1800-tallet
Flemming Ahlberg

Flemming Ahlberg (født 23. december 1946) er en tidligere dansk landsholdspiller i fodbold. 

Ahlberg kom fra Skovshoved til FREM i foråret 1967, hvor han pga. karantæne for klubskifte, kun måtte spille på FREM's 3. hold i Københavnsserien men kom til at spile i FREM i over 12 år og en kort periode havde han klubrekorden med flest 1. holdskampe. Ahlberg kom på U-21-landsholdet 1968 og spillede under to år ni U-21-landskampe og var anføre i de sidst fem i 1969.

Ahlberg kom på A-landsholdet kort før OL i München i 1972, da Torben Nielsen var blevet professionel og han var fast højre back ved OL. Han opnåede 33 A-landskampe for Danmarks fodboldlandshold uden scoringer. I 1976 blev han Årets Fodboldspiller i Danmark og vandt efter tre kampe, forlænget spilletid og straffesparks-konkurrence Landspokalturneringen med FREM i 1978, hvor han forøvrigt scorede i den afgørende straffesparks-konkurrence.

Ahlberg blev alvorlig skadet op til efterårets kampe i 1979 og FREM kunne ikke finde penge til at forny hans kontrakt. Han tog videre til B. 1903 der det blev til mange 1. holdskampe. Han spillede faktisk på Danmarksserieholdet til han var over 40 år. Han spiller stadigvæk veteran fodbold for B. 1903.

Ahlbergs far Jørgen Ahlberg var mangeårig 1. holdsspiller i Skovshoved. Flemming Ahlberg er svoger til Flemming Mortensen.

Klubkarriere 
 Skovshoved IF
 Boldklubben Frem
 B 1903

Eksterne henvisninger 
 FREMs Flemming Ahlberg profil 
 

Fodboldspillere fra Danmark
Årets Fodboldspiller i Danmark
Personer fra Gentofte
Hans Aabech

Hans Vilhelm Aabech (født 1. november 1948 i København, død 8. januar 2018), kaldet "Baronen", var en dansk fodboldspiller (angriber). Aabech var i 1970'erne et stort navn i dansk fodbold, der blev topscorer i 1. division (den daværende højeste række) to gange: 1973, hvor han med 28 mål var stærkt medvirkende til, at Hvidovre vandt sit andet danmarksmesterskab, samt i 1980, hvor han efter et udlandsophold i belgiske og hollandske klubber var vendt tilbage til Danmark og spillede for KB og scorede 19 mål. Han blev også kåret til Årets Fodboldspiller i Danmark i 1973.

Trods succesen i den danske liga blev det blot til tre A-landskampe for  i 1973-74.

Hans søn Kim Aabech har ligeledes spillet på topplan i en række superligaklubber.

Klubkarriere 
Hans Åabech spillede i følgende klubber:
 Skovshoved IF (-1972)
 Hvidovre IF (1973-1974)
 Club Brugge (1974-1975)
 Twente Enschede (1975-1976)
 De Graafschap (1976-1977)
 KV Oostende (1977-1979)
 Hvidovre IF (1979)
 KB (1980-1982)
 Lyngby Boldklub (1983)
 HIK

Referencer

Eksterne henvisninger 

Fodboldspillere fra Danmark
Årets Fodboldspiller i Danmark
Fodboldspillere fra De Graafschap
Personer fra København
Jan Larsen (fodboldspiller, født 1945)

Jan Larsen (22. marts 1945 i København – 9. marts 1993 i Bagsværd) var en dansk fodboldspiller. Han opnåede 29 A-landskampe for Danmarks fodboldlandshold uden scoringer og 6 kampe på U/21-landsholdet. I 1970 blev han kåret til Årets Fodboldspiller i Danmark.

Klubkarriere 
 Handelstandens Boldklub
 AB (1964-1974)
 Skovshoved IF (spillende træner)

Eksterne henvisninger 
 
 
 Landsholdets 681 profiler side 145. Tipsbladet (2002), Forfatter: Palle "Banks" Jørgensen.

Fodboldspillere fra Danmark
Fodboldspillere fra Akademisk Boldklub
Årets Fodboldspiller i Danmark
Personer fra København
Allan Michaelsen

Allan Richard Michaelsen (2. november 1947 – 2. marts 2016) var en dansk fodboldspiller, og senere fodboldtræner. Han spillede otte A-landskampe for Danmarks fodboldlandshold, med et mål til følge. Han blev i 1969 kåret til Årets Fodboldspiller i Danmark.

Han var far til fodboldspilleren Jan Michaelsen.
Allan blev i november 2006 ansat som ny sportschef i B 1903. Han stoppede 30. april 2015 i B 1903. Han blev 1. maj 2015 tilknyttet/ansat i FC København, med ansvar for "skills-træning" fra U14 og frem.

Allan Michaelsen afgik ved døden efter længere tids sygdom natten til 2. marts 2016.

Eksterne henvisninger 
 
 Statistik

Referencer 

Fodboldspillere fra Danmark
Fodboldtrænere fra Danmark
Fodboldtrænere fra Esbjerg fB
Fodboldtrænere fra Vejle Boldklub
Årets Fodboldspiller i Danmark
Fodboldtrænere for Akademisk Boldklub
Metafilm

En metafilm betegner en film, som via metakommunikation gør opmærksom på sig selv som film, hvorved den bryder illusionen og så at sige dekonstruerer sig selv. Hvis filmens instruktør eller nogle af dens skuespillere eksempelvis henvender sig direkte til publikum, er der tale om et træk, der gør filmen til en metafilm.

Eksempler på metafilm 
A Clockwork Orange af Stanley Kubrick, (1971): Her introduceres vi for hovedpersonen, som kigger direkte ind i kameraet og taler til publikum.
Riget af Lars von Trier, (1994): Her afsluttes hver afsnit med instruktørens kommentar til episoden.
Direktøren for det hele af Lars von Trier, (2006): Hovedrolleindehaveren taler i nogle tilfælde direkte til publikum.
Reconstruction af Christoffer Boe, (2003):
Sandheden om mænd af Nikolaj Arcel (2010): Hovedpersonen indser at han befinder sig i den plotudvikling han selv bruger i sin manuskriptskrivning.

Filmgenrer
Klassisk metal

Klassisk metal er en betegnelse brugt om den oprindelige heavy metal, der opstod i slutningen 1960'erne. Mange af bandsene under denne genre har sørget for større popularitet til genren heavy metal. Klassisk metal bliver tit perspektiveret til andre genre som glam metal, hard rock og New Wave of British Heavy Metal.

Klassisk metalartister fik meget inspiration af klassisk rock og andre metalbands i samme periode. Nogen af de store bands var Black Sabbath, Alice Cooper, Kiss, Deep Purple, Van Halen, U.F.O. og Led Zeppelin.
Genren klassisk metal havde også stor indflydelse fra 70'ernes punk f.eks. Iron Maiden der havde mange punk elemnter på deres to første albums men trak sig så længere væk fra den genre og var med til at definere New Wave of British Heavy Metal.
Klassisk metal fik verdensomspændende succes fra Iron Maiden som havde solgt over 58 million albums gennem 80'erne. Dokken solgte mere end 16 millioner albums bare i USA alene. Derfor har genren haft stor indflydelse på mange kommende metalgenre som f.eks. glam metal, thrash metal, og power metal. Klassiske metalbands var ikke så højtonede som mange af de trash metalbands som de havde indflydelse på som f.eks. Metallica. 

Metalgenrer
Musikgenrer
Konspiration 58

Konspiration 58 er navnet på en fiktiv konspirationsteori, der påstår, at VM i fodbold 1958 i Sverige aldrig har fundet sted, men i stedet var en fjernsyns- og radiobegivenhed, iscenesat af amerikanerne som led i den kolde krig.

Teorien bliver omtalt i det svenske fiktive dokumentarprogram Konspiration 58. En lang række såkaldte beviser bliver her fremlagt. F.eks. analyser af fjernsynsoptagelser af kampene, hvor man i baggrunden af optagelserne kan se bygninger, der – som det hævdes i dokumentaren – slet ikke ligger i Sverige. Desuden analyserer dokumentaren, hvordan skygger falder, og kommer således frem til, at lyset slet ikke kan falde på denne måde i Sverige (denne teknik er også blevet anvendt som argumentation hos foretalerne for konspirationsteorier om månelandingen, der hævder, at amerikanerne aldrig har været på månen).

Det skal understreges, at dokumentaren ikke handler om en virkelig konspirationsteori, men blot ønsker at demonstrere, hvordan man kan starte en konspirationsteori og manipulere med publikum. Det fremgår dog ikke af programmet, at der er tale om fiktion; kendte folk udtaler sig meget overbevisende om teorien, og det lades helt op til seeren at gennemskue, at der i virkeligheden er tale om fiktion.

Eksterne sider 
 
Konspiration 58 official website 
Svensk TV's side om filmen
Journalistik
Chi

Chi (Χ χ) er det 22. bogstav i det græske alfabet.

Computer 
I unicode er Χ U+03A7 og χ er U+03C7.

Græske alfabet
Ditte Staun

Ditte Staun (født 19. juli 1976 i Estvad ved Skive) er cand.scient.pol. og medstifter og medejer af virksomheden Pro-vin ApS (www.pro-vins.dk). Hun er eksemineret projektleder (Project Excellence® Advanced) og har to bestyrelsesuddannelser med fokus på henholdvis strategisk bestyrelsesarbejde (STRATEGIC BOARD ROOM™) og bestyrelsesledelse (CHAIRPERSON™). Hun har været medlem af kommunalbestyrelsen i Skive Kommune for de radikale i to valgperioder fra kommunalvalget 2009 til udgangen af 2017. Hun genopstillede ikke ved kommunalvalget i 2017. Hun har været kandidat for Folkebevægelsen mod EU ved Europa-Parlamentsvalg.

Biografi 
Ditte Staun er kandidat i statskundskab med speciale i international politik. Hun har arbejdet som politisk rådgiver for Nigel Farage, The Brexit Party (2001-2003) og været sekretariatsleder for kontoret for tidligere medlem af EU-parlamentet, Rina Ronja Kari, Folkebevægelsen mod EU (2018-2019). Ditte Staun har været landdistriktskonsulent i Landbo Limfjord (Salling Landboforening), konsulent ved Skiveegnens Erhvervs- og Turistcenter og udviklingskonsulent i Skive Kommune. Hun er bosat i Stoholm mellem Viborg og Skive.

Ditte Staun er medlem af Det Radikale Venstre og Radikalt EU-kritisk netværk. I april 2009 opstillede Skiveegnens Radikale Venstre hende som nummer et på partiets liste til byrådsvalget 17. november 2009. Ved byrådets konstituering i slutningen af 2009 blev hun valgt som formand for kommunens udvalg for erhverv, turisme, klima og energi for perioden 2010-2013. Hun var medinitiativtager til udvalget.

I perioden 2013-2017 var hun formand for Kultur- og Fritidsudvalget. I begge perioder var hun medlem af Økonoiudvalget ligesom hun bestred en række tillids- og bestyrelsesposter, herunder for Skive Geotermi A/S, Skiveegnens- Erhvervs- og Turistcenter, Museum Salling, Kultursamarbejdet i Midt- og Vestjylland, Netværk Limfhorden og Uddannelsesrådet i Skive.

Ditte Staun er medlem af Landsledelsen i og var fra 2001-2009 talsperson for Folkebevægelsen mod EU. Hun var kandidat ved EU-Parlamentsvalget i 1999 og igen 2004, hvor hun fik 7.514 personlige stemmer. I februar 2007, da Ole Krarup udtrådte af parlamentet og blev afløst af Søren Søndergaard, blev hun førstesuppleant til EU-Parlamentet. På Folkebevægelsens landsmøde i Roslev i oktober 2008 blev hun opstlllet som én af tre spidskandidater til EU-parlamentsvalget i 2009.

Hun var medlem af landsledelsen i Folkebevægelsens Ungdom 1998-2000 og har deltaget i kampagnen for nej til EU-medlemskab i Malta og Slovenien, ligesom hun var aktiv i Irland i forbindelse med den tværpolitiske modstand mod Nice-traktaten.

Eksterne henvisninger 
 Personlig hjemmeside 
 Præsentation hos Folkebevægelsen mod EU 

Politikere fra Folkebevægelsen mod EU
Personer fra Skive
Kommunalbestyrelsesmedlemmer fra Det Radikale Venstre
Politologer fra Danmark
Medlemmer af Skive Byråd
Fresko

Freskomaling (fra italiensk:buon fresco eller a fresco) består i, at pigment blandet med vand lægges på et tyndt lag af våd, frisk kalkpuds, som hedder intonaco på italiensk. På grund af pudsens kemiske sammensætning er en binder ikke nødvendig; pigmentet opløst udelukkende i vand vil synke ind i intonacoen, som i sig selv bliver mediet, som holder pigmentet. Pigmentet absorberes nu af den våde puds. Pudsen tørrer i løbet af nogle timer og reagerer med luftens kultveilte: Det er denne kemiske reaktion som fikserer pigmentpartiklerne i pudsen. Det er den ægte freskoteknik. (I modsætning til Fresco-secco eller  a secco, hvor pigmentet males på tør puds. Det er ikke lige så holdbart, fordi pigmenterne ikke bliver en del af væggen, som i buon fresco).

De tidligste kalkmalerier i danske kirker er freskoer, mens de fleste er malet a secco. 

Freskoer er ikke flytbare. De er malet på vægge og hvælv og hænger sammen med den bygning, hvori og hvortil de blev skabt.

Flere producerer i dag transportable "freskoer" med både nye og gamle motiver.

Se også 
 Kalkmaleri

Kunst
Maleri
Skyr

Skyr (islandsk udtale: [skɪːr]) er et traditionelt islandsk surmælksprodukt med højt indhold af protein og lavt fedtindhold.

Skyr fremstilles ved at lade vallen løbe fra syrnet mælk, på samme måde som kvark og drænet yoghurt, der kendes fra Grækenland, Tyrkiet og Mellemøsten. I det danske produkt ymer er kun en mindre del af vallen løbet fra. Det specielle ved skyr er den særlige mælkesyrekultur, meget lavt fedtindhold (ca. 0,2 %) og højt proteinindhold (11 %).

Da skyr er et surmælksprodukt, smager det surt. Flere producenter fremstiller dog produkter i portionsstørrelser, hvor der ud over skyr er tilsat fx bær, vanilje eller andre smagsstoffer. Under denne proces stiger indholdet af kulhydrat ofte markant, da smagsstofferne kan suppleres med sukker.

Skyr er bl.a. blevet populært pga. det høje indhold af protein, der giver mæthedsfornemmelse og kan være en hjælp, hvis man vil tabe sig eller holde vægten.

Historisk 
I Danmark blev skyr introduceret sidst i 1940'erne, fremstillet på Jyllinge Mejeri, hvor man kunne abonnere på levering. Forsendelsen skete i beholdere af presset pap, behandlet indeni med paraffin for tæthed.

Senere blev produktionen flyttet til det nu nedlagte Mejeriet Vigen i Gundsø, med levering i plastposer. Dette produkt var meget koncentreret og klumpet, og skulle fortyndes med vand eller mælk. 

Efter at have været ude af markedet en tid blev produktionen genoptaget i 2006 af Thise Mejeri, der laver det på licens fra det islandske Agrice ehf. Det fremstilles også af Arla Foods og Løgismose Mejeri. På grund af den begrænsede mælkeproduktion på Island bliver produktet ikke eksporteret. 

Fra 2011-13 nidoblede Coop Danmark sit salg af skyr og kunne i en periode afsætte alt det, de kunne skaffe.

Kilder 

Syrnede mejeriprodukter
1. carlistkrig

Den 1. carlistkrig (1833 – 1840) var en borgerkrig, der udspillede sig i Spanien mellem de konservative carlister og de liberale.

Anledning 
Da Ferdinand d. 7 blev syg, opstod der stridigheder om den spanske trones efterfølger, da Ferdinand ikke havde fået nogen sønner. Den syge konge overtaltes af sin daværende fjerde hustru til at ændre tronfølgeloven, så datteren Isabel havde mulighed for at efterfølge kongen. Imidlertid krævede Ferdinands broder Don Carlos, støttet af kirken og en stor del af hæren, at den spanske enevælde skulle fortsætte i traditionel stil, hvor kirken havde stor indflydelse på den statslige magt.

Spaniens historie
Spanske krige
Borgerkrige
Don Carlos

Don Carlos kan henvise til flere artikler:

 Don Carlos (opera) – en opera i fem akter af Giuseppe Verdi
 Don Carlos (skuespil) – skuespil af Friedrich Schiller
 Don Carlos Buell – en amerikansk officer
 En række spanske kongelige med navnet Carlos (Karl), herunder:
 Carlos, fyrste af Asturien (1545-1568) – en spansk prins og hovedperson i Schillers og Verdis Don Carlos-værker
 Carlos María Isidro de Borbón (1788-1855) – en spansk prins, der krævede tronen i den første carlistkrig
Digamma

Digamma () er et forældet bogstav i det græske alfabet – det udgik af brug allerede før klassisk tid, og sandsynligvis også før nedskrivningen af de Homeriske digte. Det svarer lydmæssigt til en stemt labial-velær approksimant,  i det internationale fonetiske alfabet.

Bogstavet kaldes digamma på grund af dets form (et dobbelt gamma), men dets oprindelige navn er ikke kendt; formodentlig var det Ϝαυ (wau). Da det latinske alfabet blev dannet, overtog man digamma, men gav det en helt anden lyd, og det blev til det, vi kender som F.

Det bruges til talværdien 6 (det samme gør stigma Ϛ ϛ).

Computer 
I unicode er Ϝ U+03DC og ϝ er U+03DD.

Græske alfabet
Metakommunikation

Metakommunikation forekommer indenfor analyse af mange former for kommunikation. Ordet betegner det forhold at en tekstkilde kommunikerer om sig selv. Når dette sker, kan man sige at kommunikationen afkoder, eller dekonstruerer sig selv. Metakommunikation forekommer også i film, hvis fx instruktøren eller en skuespiller henvender sig direkte til publikum for at kommentere filmens handling. I dette tilfælde er der tale om en metafilm. I en samtale kan metakommunikation forekomme, hvis man eksempelvis siger "...det, jeg siger nu, skal du ikke tage bogstaveligt...". I denne sammenhæng kommunikerer man således om sin egen kommunikation – i dette tilfælde for at lede forståelsen i en bestemt retning. 

I genrer, som er kendetegnet ved at indeholde megen selvrefleksion – fx akademiske artikler og foredrag – kan man sige, at teksten eller taleren bruger metakommunikationen som en art refleksion over sine egne påstande og argumenter. Men metakommunikationen kan også bruges som et strukturgivende element i kommunikationen, hvad enten der er tale om skriftlig eller mundtlig kommunikation. Hvis man fx skriver "...i næste afsnit vil jeg se nærmere på..." kommunikerer teksten om sig selv for at fortælle læsere, hvad vedkommende kan forvente, hvorved der fremkommer en narrativ struktur i teksten gennem metakommunikationen.

Begrebet indgår som en del af lingvisten og semiotikeren Roman Jakobsons analysemodel, som kan bruges til analyse af forskellige former for kommuniaktion.

Se også
 Styrebus
 Indlejret signalering

Kommunikationsteori
Karina Rohr Sørensen

Karina Rohr Sørensen (født 1975 i Esbjerg) dansk politiker (Folkebevægelsen mod EU) og socialrådgiver. 

Karina Rohr Sørensen er medlem af Folkebevægelsens forretningsudvalg og styrelse. Hun kom ind i forretningsudvalget i 1990'erne og kom kort tid efter ind i bevægelsens daglige ledelse ("styrelsen"). I styrelsen har hun flere ansvarsområder bl.a. fremlægger hun bevægelsens årsplaner på landsmøderne. 

Karina Rohr Sørensen var kandidat for Folkebevægelsen ved EU-valgene i 1999 (nr.11), 2004 (nr. 3) og 2009 (nr. 4). I 2004 var hun én af bevægelsens tre spidskandidater. Både i 1999 og i 2004 deltog hun i TV-debatterne. Hun er en kendt og meget brugt debattør ved møder om EU-spørgsmål. Desuden er hun medlem af Kommunistisk Parti. I denne forbindelse deltager hun også i venstrefløjens debatter om andre spørgsmål. 

Fra 2001 til 2008 var hun talsperson for Folkebevægelsen og dermed en del af bevægelsens uofficielle formandskab.

Erhverv 
 Arbejder som udviklingskonsulent på misbrugsområdet. 
 Tidligere socialrådgiver i Gundsø Kommune, Københavns Kommune og Københavns Amt.

Kilder

Eksterne henvisninger 
 Præsentation hos Folkebevægelsen 

Politikere fra Folkebevægelsen mod EU
Folkebevægelsens kandidater til EU-parlamentet 2014
Personer fra Esbjerg
Kommunister fra Danmark
Socialrådgivere fra Danmark
Kurt Nielsen (tennisspiller)



Kurt Nielsen (19. november 1930 – 11. juni 2011) var en dansk tennisspiller. Det største resultat i single opnåede han, da han i 1953 og 1955 nåede herresingle-finalen i Wimbledon-turneringen. Allerede i 1947 vandt han dog finalen i drenge-single i en alder af 16 år, ligesom han vandt drengesinglefinalen i French Open.

I 1957 vandt han de amerikanske mesterskaber (nu US Open) i mixed double sammen med den amerikanske spiller Althea Gibson, og i 1958 nåede de sammen mixed double-finalen i Wimbledon. Kurt Nielsen er dermed den ene af tre danske tennisspillere, der har vundet en Grand-Slam-titel. De to andre er Kurt Nielsens barnebarn, Frederik Løchte Nielsen, der vandt Wimbledons herredouble-turnering i 2012, og Caroline Wozniacki, der vandt Australian Open i damesingle i 2018. I alt nåede Kurt Nielsen således finalen i Wimbledon fire gange (drengefinalen i 1947, herresinglefinalen i 1953 og 1955 samt mixeddoublefinalen i 1958), hvoraf han vandt den første.

Kurt Nielsen blev dansk mester 49 gange, første gang i 1947 og sidste gang i 1960. Han vandt 12 danske juniormesterskaber. Derudover vandt han flere end 30 internationale turneringer. Kurt Nielsen vandt fem gange det skandinaviske mesterskab i single og fire gange i herredouble.

I Davis Cup spillede Kurt med i alle Danmarks 33 Davis Cup-kampe i perioden 1948-1960 – 96 kampe i alt. Heraf spillede han 65 kampe i single og vandt de 43, samt 31 kampe i double, hvoraf han vandt 11. Kurt Nielsen var indtil 2018 den yngste danske spiller, der har deltaget i Davis Cup (17 år og 166 dage gammel) og den mest vindende.

Efter tenniskarrieren var Kurt Nielsen træner for Danmark, Spanien og Vesttyskland samt supervisor i store tennisturneringer. Han var endvidere siden 1970'erne tenniskommentator for DR, Eurosport og TV3.

Kurt Nielsen var farfar til tennisspilleren Frederik Løchte Nielsen.

Hædersbevisninger 
 Optaget i dansk idræts Hall of Fame

Bibliografi 
I 1964 oversatte og bearbejdede Kurt Nielsen bogen ”Kunsten at spille tennis”.
I 2007 udgav han sine erindringer: ”Blandt verdens bedste” .

Noter

Eksterne henvisninger 
 
 
 TV-transmission fra 1954, hvor Kurt Nielsen og Torben Ulrich spiller mod Tony Trabert og Vic Seixas på Kjøbenhavns Boldklub, Frederiksberg: agent.dril.dk 
 Danske sportsjournalister om Kurt Nielsens erindringer.

Tennisspillere fra Danmark
Medlemmer af dansk idræts Hall of Fame
Tennisspillere fra KB Tennis
Paul Olaf Bodding

Paul Olaf Bodding (født i den norske by Gjøvik 2. november 1865, død i Odense, Danmark 25. september 1938) var en norsk missionær. Bodding gjorde tjeneste i Indien, Santhal Parganas i delstaten Jharkhand, i fra januar 1890 til april 1934. Han var med til at fortsætte arbejdet, som påbegyndtes af Santalmissionens stiftere, Lars Olsen Skrefsrud og Hans Peter Børresen. Bodding brugte megen tid på at nedtegne santalfolkets folklore, og han klarlagde basis for santalernes skriftsprog, santali. Han var involveret i en personlig skandale, efter at hans anden hustru, Hans Peter Børresens ældste datter, Ingeborg, forlod ham og stak af sammen med en indiskfødt muslim. Ingeborg Børresen var enke og havde allerede tre børn, da hendes moder Caroline Børresen arrangerede ægteskabet med Bodding. Hun ønskede på den måde at bryde sin datters flerårige forhold til inderen Jaan Mohammed. Ingeborg Børresen må endnu have efterkommere i Indien. Bodding giftede sig senere med den danske lægemissionær Christine Larsen Bodding.

Paul Olaf Bodding døde 25. september 1938. Hans grav kan beskues på Assistens kirkegård i Odense. Udenfor Gjøvik kirke i Norge er der rejst en buste af ham.

Udgivelser 
 Materials for a Santali Grammar I, Dumka 1922 
 A Chapter of Santal Folklore, Oslo 1924 
 Santal Folk Tales (3 volumes), 1925-29 
 Studies in Santal Medicine and Connected Folklore (3 volumes), 1925-40 
 A Santal Dictionary (5 volumes), 1933-36 
 Santal Riddles and Witchcraft among the Santals, 1940

Eksterne henvisninger
 Danmissions fotoarkiv - Paul Olaf Bodding
 Vårt Land.no:«Misjonens kontroversielle helter» 

Kristne missionærer
Missionærer fra Norge
Affra I. Khallash

Affra I. Khallash (født 1965 i Bagdad) er en dansk politiker, redaktør og studievært.

Politiske aktiviteter 
 Suppleant til Europa-Parlamentet for Folkebevægelsen mod EU. 
 Kandidat til Europa-Parlamentet i 2004. 
 Tredje suppleant for den radikale gruppe i Københavns Borgerrepræsentation i 2001-2005. 
 Medlem af Integrationsrådet i København, valgt på Mellemøst-listen.
 Medlem af en række råd og udvalg, der beskæftiger sig med etniske minoriteter og integration .

Medievirksomhed 
 Studievært på den københavnske lokalstation A-TV, som hun også er bestyrelsesformand for.

Opvækst 
Opvokset i Danmark, har palæstinensisk-jordanske forældre, er iransk gift. 

Politikere fra Folkebevægelsen mod EU